— Мой галоўны сакрэцік — спачатку многа хваліць. Праспявалі не так добра, як хор імя Пятніцкага? Нічога, навучу, бо гэта мая задача — паказаць усю прыгажосць іх галасоў. А конкурсы — гэта не так важна. Нават калі б яны і не атрымалі дыплом, мы штосьці прыдумалі б: выпісалі падзякі каледжа ці арганізавалі вандроўку. Важна, каб яны разумелі, што іх справа патрэбная і праца будзе ўзнагароджана!